17 दिन बाद ओटी शुरू एक भी ऑपरेशन नहीं
जिला अस्पताल में 17 दिन बाद गुरुवार को सर्जिकल ऑपरेशन थियेटर (ओटी) शुरू हो गया, लेकिन एक भी ऑपरेशन नहीं हुआ। वजह कोई भी मरीज नहीं पहुंचा। छुट्टी व ओटी शुरू होने संबंधी पर्याप्त जानकारी न मिलने से मरीज नहीं पहुंचे। अस्पताल प्रबंधन को उम्मीद है शुक्रवार को नई ओटी में ऑपरेशन हो सकते हैं। अस्पताल के मैनेजर दीपक यादव ने फ्यूनिकेशन (ओटी में केमिकल परीक्षण) की जांच बाद उसे खोल दिया। तैयार की गई ओटी में अब दावा है कि संक्रमण नहीं होगा। यहां के खिड़की व दरवाजे एल्युमिनियम के हैं। साथ ही एअर कंडीशनर व्यवस्था होने से तापमान नियंत्रित होता रहेगा।
अब तीन झोन की हो गई है ओटी
ओटी में पहली बार तीन झोन बनाए हैं। प्रोटेक्टिव, क्लीन व स्टेराइक झोन। प्रोटेक्टिव झोन में डॉक्टर व कर्मचारी ड्रेस चेंज करेंगे। क्लीन झोन में हाथ धोना व सफाई। तीसरे स्टेराइक झोन में सीधे ओटी में पहुंचेंगे। दूसरे हिस्से से ओटी पहुंचाकर मरीज का ऑपरेशन होगा। ओटी में औजार व रुई, पट्टी का भी विशेष ध्यान रखा जाएगा। ऑटो क्लेव, बाइलिंग से काम होगा। ऑटो क्लेव (मशीन) तापमान स्थिर करेगी। इसमें 10 से 20 मिनट तक औजार, रुई, पट्टी रखे जा सकते हैं। इससे इनमें संक्रमण नहीं होगा।
hin_Deva hin_Deva hin_Deva hin_Deva